**অ্যামেলিয়া ফিওনা "মিনি" ড্রাইভার** (ইংরেজি: Amelia Fiona "Minnie" Driver; জন্ম: ৩১ জানুয়ারি ১৯৭০) হলেন একজন ইংরেজ-মার্কিন অভিনেত্রী ও গীতিকার। তিনি গুস ভ্যান স্যান্টের *গুড উইল হান্টিং* (১৯৯৭) চলচ্চিত্রে স্কাইলার চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল *স্লিপার্স*, *বিগ নাইট*, *গ্রস পয়েন্ট ব্ল্যাংক*, *টারজান*, *রিটার্ন টু দি অপেরা*, *কনভিকশন*, *বার্নিস ভার্শন*, এবং *বিয়ন্ড দ্য লাইটস্‌*।

তিনি *দ্য রিচেস* (২০০৭-২০০৮) ধারাবাহিকে অভিনয় করে নাট্যধর্মী ধারাবাহিকে সেরা অভিনেত্রী বিভাগে একটি প্রাইমটাইম এমি পুরস্কার ও একটি গোল্ডেন গ্লোব পুরস্কারের মনোনয়ন লাভ করেন। এছাড়া তিনি রিটার্ন টু জিরো মিনি ধারাবাহিকে অভিনয় করে আরেকটি প্রাইমটাইম এমি পুরস্কারের মনোনয়ন লাভ করেন। তিনি এনবিসির সিটকম *অ্যাবাউট আ বয়*-এ ফিওনা বোইয়া এবং বর্তমানে এবিসির সিটকম *স্পিচলেস*এ মায়া ডিমেও চরিত্রে অভিনয় করছেন।

প্রারম্ভিক জীবন
---------------

অ্যামেলিয়া ফিওনা জেসিকা ড্রাইভার ১৯৭০ সালের ৩১শে জানুয়ারি লন্ডনে জন্মগ্রহণ করেন। তার ডাকনাম মিনি রাখেন তার বড় বোন কেট ড্রাইভার। তার মাতা গেনর চার্চওয়ার্ড (বিবাহপূর্ব মিলিংটন) ফ্যাব্রিক ডিজাইনার এবং সাবেক কচার মডেল। তার পিতা চার্লস রোনাল্ড ড্রাইভার ওয়েলসের সোয়ানসিতে জন্মগ্রহণ করেছিলেন। তিনি ইংরেজ ও স্কটিশ বংশোদ্ভূত। তিনি হেলিগোলান্ড বাইটের যুদ্ধে তার অবদানের জন্য ডিস্টিংগুইশড ফ্লাইং মেডেল লাভ করেন, এবং তিনি লন্ডন ইউনাইটেড ইনভেস্টমেন্টসের পরিচালক ছিলেন।

তার পিতামাতা বিয়ে করেননি। তার মায়ের সাথে সম্পর্ক থাকাকালীনই তার পিতা অন্য একজনকে বিয়ে করেছিলেন। মিনির বয়স যখন ছয় তখন তার পিতামাতা আলাদা হয়ে যান। এর কিছুদিন পর মিনিকে হ্যাম্পশায়ারের বেডালেস স্কুলে ভর্তি করানো হয়। রোনাল্ড ড্রাইভার বার্বাডোসে চলে যান, মিনি বিদ্যালয়ের ছুটির দিনগুলো সেখানে কাটাতেন। তিনি এরপর ওয়েবার ডগলাস একাডেমি অব ড্রামাটিক আর্টে এবং কেনিংস্টনের স্বাধীন কলেজ কলিংহাম কলেজে পড়াশোনা করেন। মিনির বড় বোন একজন চলচ্চিত্র প্রযোজক ও ব্যবস্থাপক ছিলেন। মিনির দুইজন সৎ ভাই রয়েছে, তাদের মধ্যে তার পিতার পরবর্তী বিবাহ থেকে চার্লি ড্রাইভার এবং তার মায়ের পরবর্তী বিবাহ থেকে এড চার্চওয়ার্ড।

কর্মজীবন
--------

ড্রাইভার ১৯৯১ সালে রাইট গার্ড ডিওডোরেন্টের টেলিভিশন বিজ্ঞাপনে কাজের মধ্যে দিয়ে তার কর্মজীবন শুরু করেন। একই বছর তিনি মঞ্চনাটকেও অভিনয় শুরু করেন এবং উপার্জন বৃদ্ধির লক্ষ্যে জ্যাজ কণ্ঠশিল্পী ও গিটারবাদক হিসেবে কাজ করেন। তিনি কৌতুকাভিনেতা স্টিভ কুগান ও আরমান্দো লাননুচ্চির সাথে ব্রিটিশ টেলিভিশনে কাজ করেন এবং *ক্যাজুয়াল্টি*, *দ্য হাউজ অব এলিয়ট*, *লাভজয়* এবং *পিক প্র্যাকটিস*-এ ছোট চরিত্রে অভিনয় করেন। ড্রাইভার ১৯৯৫ সালে *সার্কল অব ফ্রেন্ডস* ধারাবাহিকে প্রধান চরিত্রে অভিনয় করে দর্শকের নজর কাড়েন। পরবর্তী কালে তাকে জেমস বন্ড চলচ্চিত্র ধারাবাহিকের *গোল্ডেনআই* (১৯৯৫), *স্লিপার্স* (১৯৯৬), *বিগ নাইট* (১৯৯৬) ও *গ্রস পয়েন্ট ব্ল্যাঙ্ক* (১৯৯৭)-এ পার্শ্ব চরিত্রে দেখা যায়। তিনি ম্যাট ডেমনের বিপরীতে নাট্যধর্মী *গুড উইল হান্টিং* (১৯৯৭) চলচ্চিত্রে স্কাইলার চরিত্রে অভিনয় করেন, এই কাজের জন্য তিনি শ্রেষ্ঠ পার্শ্ব অভিনেত্রী বিভাগে অস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।

২০১০ সালে টরন্টো আন্তর্জাতিক চলচ্চিত্র উৎসবে ড্রাইভার
১৯৯৮ সালে ড্রাইভার *দ্য গভর্নেস* চলচ্চিত্রে সান্ড্রা গোল্ডবেকার চরিত্রে অভিনয় করেন। একই বছর তাকে ক্রিশ্চিয়ান স্ল্যাটার ও মরগান ফ্রিম্যানের সাথে মারপিঠধর্মী থ্রিলার চলচ্চিত্র *হার্ড রেইন*-এ দেখা যায়। তিনি কয়েকটি অ্যানিমেটেড পূর্ণদৈর্ঘ্য চলচ্চিত্রেও কণ্ঠ দিয়েছেন, তন্মধ্যে রয়েছে ডিজনির ১৯৯৯ সালে *টারজান* এবং ১৯৯৯ সালে জাপানি চলচ্চিত্র *প্রিন্সেস মনোনকি*-এর ইংরেজি সংস্করণে লেডি এবোশি চরিত্রে। ২০০৩ ও ২০০৪ সালে তিনি *উইল অ্যান্ড গ্রেস*-এ ক্যারেন ওয়াকার ও ক্যারেনের প্রেমিকার কন্যার রুপান্তর লরেইন ফিনস্টার চরিত্রে অভিনয় করেন।

২০০৭ সালে ড্রাইভার এফএক্স নেটওয়ার্কের অনুষ্ঠান *দ্য রিচেস*-এ কাজ করেন। এই কাজের জন্য তিনি ২০০৭ সালে একটি এমি পুরস্কার এবং ২০০৮ সালে একটি গোল্ডেন গ্লোব পুরস্কারের মনোনয়ন লাভ করেন। তিনি *দ্য সিমসন্স মুভি*-এ কাজ করেন, কিন্তু তার অংশটুকু চূড়ান্ত সংস্করণ থেকে বাদ দেওয়া হয়। ২০১০ সালে জানুয়ারি মাসে তাকে *মডার্ন ফ্যামিলি* ধারাবাহিকের "মুন ল্যান্ডিং" পর্বে দেখা যায়। তিনি টেলিভিশন ধারাবাহিক *দ্য ডিপ*, জীবনীনির্ভর নাট্যধর্মী চলচ্চিত্র *কনভিকশন* (২০১০) এবং হাস্যরসাত্মক নাট্যধর্মী চলচ্চিত্র *বার্নিস ভার্শন* (২০১০)-এ অভিনয় করেন। *বার্নিস ভার্শন*-এ তার কাজের জন্য তিনি শ্রেষ্ঠ পার্শ্ব অভিনেত্রী বিভাগে জিনি পুরস্কার অর্জন করেন।

২০১৩ সালের অক্টোবরে তিনি *দ্য ক্র্যাশ* চলচ্চিত্রের কাজ শুরু করেন, এটি ২০১৭ সালের ১৩ই জানুয়ারি মুক্তি পায়। ড্রাইভার এবিসির সিটকম *স্পিচলেস*-এ প্রধান চরিত্রে কাজ শুরু করেন। এতে তাকে তিন সন্তানের মায়ের চরিত্রে দেখা যায়, যাদের একজন সেরেব্রাল পালসিতে আক্রান্ত ও হুইলচেয়ার ব্যবহার করে। ধারাবাহিকটি ২০১৬-১৭ মৌসুমে প্রচার শুরু হয় এবং তিন মৌসুম চলার পর ২০১৯ সালের মে মাসে পরিত্যক্ত হয়।

ব্যক্তিগত জীবন
--------------

২০০১ সালে অল্প কিছুদিন জশ ব্রোলিনের সাথে ড্রাইভারের সম্পর্ক ছিল। টেলিভিশন লেখক ও প্রযোজক টিমথি জে. লিয়ার সাথে তার সম্পর্কের ফলে তার এক পুত্র জন্মগ্রহণ করে, তার নাম হেনরি (জন্ম ৫ সেপ্টেম্বর ২০০৮)। ২০১৯ সাল থেকে অ্যাডিসন ওডিয়ার সাথে তার সম্পর্ক রয়েছে।

তথ্যসূত্র
---------

1. ↑  "Minnie Driver"। *বায়োগ্রাফি* (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ১০ ফেব্রুয়ারি ২০১৯।
2. ↑  "Minnie Driver"। *এমিস* (ইংরেজি ভাষায়)। টেলিভিশন একাডেমি। সংগ্রহের তারিখ ৩১ জানুয়ারি ২০১৯।
3. ↑  মার্ক্স, রেবেকা ফ্লিন্ট। "Minnie Driver: Overview"। অলমুভি। সংগ্রহের তারিখ ৩১ জানুয়ারি ২০২১।
4. ↑  "Repertory: Invisible Girl"। এএসসিএপি। সংগ্রহের তারিখ ৩১ জানুয়ারি ২০২১।
5. ↑  "Index entry"। *ফ্রি বিএমডি*। ওএনএস। সংগ্রহের তারিখ ৩১ জানুয়ারি ২০২১।
6. 1 2 3 4  মেয়ার্স, জো (২৪ সেপ্টেম্বর ২০১০)। "Minnie Driver: My family values – The actress talks about her family"। *দ্য গার্ডিয়ান*। সংগ্রহের তারিখ ৩১ জানুয়ারি ২০২১।
7. 1 2  "Minnie Driver: Series 10"। বিবিসি নিউজ। ৭ আগস্ট ২০১৩। সংগ্রহের তারিখ ৩১ জানুয়ারি ২০২১।
8. 1 2  "Minnie Driver: A Hollywood actress with a fascinating history that could be straight from a film plot..."। *দ্য জিনিয়ালজিস্ট*। ২১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০২১।
9. ↑  হাচিনসন, ক্লেয়ার (২০ আগস্ট ২০১০)। "Hollywood star calls for Wales' only lido to be opened"। *ওয়েলসঅনলাইন*। সংগ্রহের তারিখ ৩১ জানুয়ারি ২০২১।
10. ↑  উইন্টার্স, লরা (২ আগস্ট ১৯৯৮)। "Film; When the Character Calls, Minnie Driver Listens"। *দ্য নিউ ইয়র্ক টাইমস*। সংগ্রহের তারিখ ৩১ জানুয়ারি ২০২১।
11. ↑  লেন, হ্যারিয়েট (৩ আগস্ট ১৯৯৭)। "Minnie the minx: She used to be an English public school mouse; now she's a Hollywood babe"। *দ্য গার্ডিয়ান*। সংগ্রহের তারিখ ৩১ জানুয়ারি ২০২১।
12. ↑  "Home - Collingham College"। *www.collingham.co.uk*। সংগ্রহের তারিখ ৩১ জানুয়ারি ২০২১।
13. ↑  "UK TV Adverts 1991 (part 3)"। ইউটিউব। সংগ্রহের তারিখ ১০ ফেব্রুয়ারি ২০১৯।
14. ↑  "The 70th Academy Awards | 1998"। *অস্কার* (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১১ ফেব্রুয়ারি ২০১৯।
15. ↑  "The 4th Annual Screen Actors Guild Awards"। *স্যাগ* (ইংরেজি ভাষায়)। স্ক্রিন অ্যাক্টরস গিল্ড। সংগ্রহের তারিখ ১১ ফেব্রুয়ারি ২০১৯।
16. ↑  "Minnie the mix"। *দ্য গার্ডিয়ান* (ইংরেজি ভাষায়)। ১০ সেপ্টেম্বর ১৯৯৭। সংগ্রহের তারিখ ১১ ফেব্রুয়ারি ২০১৯।
17. ↑  হারনিক, ক্রিস (২৩ আগস্ট ২০১৮)। "Oh, Honey! You're Going to Love These Will & Grace Guest Stars"। *ই! অনলাইন* (ইংরেজি ভাষায়)। সংগ্রহের তারিখ ১১ ফেব্রুয়ারি ২০১৯।
18. ↑  "59th Emmy Awards Nominees and Winners"। *এমিস* (ইংরেজি ভাষায়)। টেলিভিশন একাডেমি। সংগ্রহের তারিখ ১১ ফেব্রুয়ারি ২০১৯।
19. ↑  "James Nesbitt, Minnie Driver and Goran Visnjic star in The Deep"। *বিবিসি নিউজ*। ১৭ ডিসেম্বর ২০০৯। সংগ্রহের তারিখ ১১ ফেব্রুয়ারি ২০১৯।
20. ↑  ভ্লেসিং, ইটান (১০ মার্চ ২০১১)। "'Incendies' Takes Top Prize at Canadian Film Awards"। *দ্য হলিউড রিপোর্টার* (ইংরেজি ভাষায়)। সংগ্রহের তারিখ ১১ ফেব্রুয়ারি ২০১৯।
21. ↑  ক্রল, জাস্টিন। "'The Butler' Producer Sets up Next Pic Starring Frank Grillo and Minnie Driver (EXCLUSIVE)"। *ভ্যারাইটি*। সংগ্রহের তারিখ ৩১ জানুয়ারি ২০২১।
22. ↑  সুইফট, অ্যান্ডি (মে ১০, ২০১৯)। "Speechless Cancelled at ABC"। *টিভিলাইন*। সংগ্রহের তারিখ ৩১ জানুয়ারি ২০২১।
23. ↑  "Minnie Driver Breaks Off Engagement"। এবিসি নিউজ। ৪ অক্টোবর ২০০১। সংগ্রহের তারিখ ৩১ জানুয়ারি ২০২১।
24. ↑  "Mum's the Word! Mindy Kaling, Minnie Driver & More Celebs Who've Kept Quiet About Their Baby's Father"। পিপল। ১১ জুন ২০১৯। সংগ্রহের তারিখ ৩১ জানুয়ারি ২০২১।
25. ↑  জর্ডান, জুলি; চি, পল (৮ সেপ্টেম্বর ২০০৮)। "Minnie Driver Welcomes a Son!"। *পিপল*। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০২১।
26. ↑  কনার, মেগান (১৮ ফেব্রুয়ারি ২০১২)। "Minnie Driver: 'Oh, I'm being so naughty …'"। *দ্য গার্ডিয়ান*। সংগ্রহের তারিখ ৩১ জানুয়ারি ২০২১।
27. ↑  "Minnie Driver Confirms Romance with Addison O'Dea at Emmys Afterparty"। পিপল। ২৩ সেপ্টেম্বর ২০১৯। সংগ্রহের তারিখ ৩১ জানুয়ারি ২০২১।
28. ↑  "Minnie Driver Debuts Blinged Out Engagement Ring From New Love Addison O'Dea At Emmys After Party"। অ্যাকসেস হলিউড। ২৩ সেপ্টেম্বর ২০১৯। সংগ্রহের তারিখ ৩১ জানুয়ারি ২০২১।

বহিঃসংযোগ
---------


উইকিমিডিয়া কমন্সে **মিনি ড্রাইভার** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে মিনি ড্রাইভার উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |